Hermannus Alemannus (Hermann el Alemán) va ser un traductor de l'àrab al llatí que va treballar a Toledo entre 1240 i 1255.

Vida 
Poc o res es coneix de la seva vida. Probablement va ser un jove ben educat a Alemanya al qui les seves inquietuds intel·lectuals van portar a Toledo abans de 1240. Cap a l'any 1244 o 1245 va fer un viatge a París on va conèixer Roger Bacon i, probablement, Robert Grosseteste. Les seves traduccions estan datades entre 1240 i 1256.

No se sap què va fer entre 1256 i 1266 en què va ser nomenat bisbe d'Astorga, ciutat en què va viure fins a la seva mort a finals de 1272 o començaments de 1273.

Obres 
Es coneixen cinc traduccions seves:
 El Comentari mig d'Averrois a l'Ètica a Nicòmac, traducció datada el 3 de juny de 1240 a Toledo.
 La Summa Alexandrinorum, un compendi en àrab de filòsofs alexandrins; alguns manuscrits estan datats el 1243 i altres el 1244.
 El Didascalia in Rethoricam Aristotiliis ex glosa Alpharabii, la glosa d'Al-Farabí a la Retòrica d'Aristòtil. Aquesta obra va ser impresa en el .
 El Averroes in Rethoricam, de contingut discutit i datada entre 1250 i 1256.
 El Comentari mig d'Averrois a la Poètica d'Aristòtil, traducció datada el 7 de març de 1256 a Toledo.

Referències

Bibliografia 
 , Maurilio. Herman el Alemán, traductor de la Escuela de Toledo: Estado de la cuestión. Minerva: Revista de filología clásica, ISSN 0213-9634. Volum 6 (1992), pàgines 269-284. 
 , A. i , A.A. Hermannus alemannus und die alia traslatio der Nikomachischen Ethik. Bulletin de philosophie médiévale, ISSN 0068-4023. Volum 44 (2002), pàgines 79-94.

Enllaços externs 
 Colección de polígrafos españoles. Fundación Ignacio Larramendi. Consultat 11 de novembre de 2012. 

Traductors de l'àrab al llatí
Bisbes d'Astorga
Escriptors alemanys en llatí
Traductors alemanys